Oled 1991. aastast taas Eestiga tihedates sidemetes olnud ja viimased 11 aastat siin elanud. Meie presidendile heidetakse aeg-ajalt ette, et ta on välis-eestlane ja mida tema ikka Eestist teab. Kuidas sina ennast  tunned, kas oled siin lõplikult kodunenud? Ma ei ole tundnud end Eestis võõrkehana. Kui minult on küsitud, kas olen välis-eestlane, siis olen vastanud, et olen endine välis-eestlane. Juba Kanadas elades tundsin huvi sündmuste vastu kodumaal. Üks 1980ndatel aastatel Kanadat külastanud kodu-eestlane isegi kahtlustas, et ma tean liiga palju ja olen äkki salaja Eestis käinud.